Βικιπαίδεια:Βικιπύλη/Αρχαιολογία - Βικιπαίδεια

# Βικιπαίδεια:Βικιπύλη/Αρχαιολογία

### Από τη Βικιπαίδεια, την ελεύθερη εγκυκλοπαίδεια

< Βικιπαίδεια:Βικιπύλη

## [Επεξεργασία] Πύλη: Αρχαιολογία

  Αυτή η σελίδα είναι πύλη και εξυπηρετεί ως είσοδος σε σελίδες σχετικές με την αρχαιολογία.

Κυριολεκτικά η αρχαιολογία είναι η "μελέτη των αρχαίων πραγμάτων". Ο όρος βέβαια αναπτύχθηκε στην εξελικτική πορεία της επιστήμης για να περιλαμβάνει πολύ περισσότερα πράγματα στο εννοιολογικό της πλαίσιο. Το 1948 ο Γουόλτερ Τέιλορ (Walter Taylor) έδωσε έναν πρώτο ορισμό, γράφοντας πως "η Αρχαιολογία δεν είναι ιστορία, ούτε ανθρωπολογία. Ως αυτόνομη επιστήμη περιλαμβάνει τη δική της μεθοδολογία και εξειδικευμένες τεχνικές, για τη συγκέντρωση ή παραγωγή πολιτισμικής πληροφόρησης". Λειτουργικά η αρχαιολογία σημαίνει τη μελέτη των κοινωνιών του παρελθόντος και του περιβάλλοντός τους μέσω της συστηματικής συγκέντρωσης και ανάλυσης ευρημάτων. Συνεπώς πρωταρχικοί στόχοι τούτης της επιστήμης είναι: η περισυλλογή, η καταγραφή, η ανάλυση και η ταξινόμηση του αρχαιολογικού υλικού ή αρχαιολογικής μαρτυρίας, όπως αποκαλείται ενίοτε. Ακολουθεί η περιγραφή και η ερμηνεία των προτύπων της ανθρώπινης συμπεριφοράς που οδήγησαν στη δημιουργία του. Τέλος ακολουθεί η ερμηνεία και η κατανόηση των αιτίων που οδήγησαν στη συγκεκριμένη συμπεριφορά.

Περισσότερα για την αρχαιολογία...

## [Επεξεργασία] Επιλεγμένο άρθρο επεξ

Η αρχαιογεωδαισία (Γη + δαίω = διαιρώ, διανέμω και μετρώ τη Γη), σύμφωνα με τον Τζέιμς Κ. Τζέικομπς (James Q. Jacobs) που εισήγαγε τον όρο, είναι δυνατόν να οριστεί ως τομέας έρευνας που καλύπτει τον εντοπισμό και γεωδαιτικό προσδιορισμό των προϊστορικών και αρχαίων θέσεων. Η τοπογραφία, τα γεωδυναμικά φαινόμενα, οι μετρήσεις και οι απεικονίσεις της γης, η ναυσιπλοΐα και η χάραξη πορείας σε χερσαίες εκτάσεις είναι ορισμένα από τα ενδιαφέροντά της. Η αρχαιογεωδαισία, συνδυάζοντας θεμελιώδη γνώση της αστρονομίας, της γεωδαισίας, των εφηρμοσμένων μαθηματικών, ακριβή γεωγραφικά στοιχεία και την αρχαιολογία, παρουσιάζει μια μεθοδολογία για την έρευνα των αρχαιολογικών θέσεων, τις αλληλεξαρτήσεις τους, τις χωρικές τους ιδιότητες και την αρχιτεκτονική των προϊστορικών θέσεων και των μνημείων.

>>>Περισσότερα

## [Επεξεργασία] Επιλεγμένη εικόνα επεξ

Ανατολή του θερινού ηλιοστάσιου στο Στόουνχεντζ

Αρχείο

## [Επεξεργασία] Το ξέρατε... επεξ

...Homo floresiensis ή άνθρωπος Φλόρες είναι το προτεινόμενο όνομα για ένα πιθανό είδος του γένους Homo, με αξιοσημείωτα μικρό εγκέφαλο, το οποίο φαίνεται πως επιβίωσε σχεδόν στην εποχή που εμφανίστηκε ο Homo sapiens. Ανακαλύφθηκε στο νησί Φλόρες της Ινδονησίας, στη μορφή ημι-απολιθωμένου σχεδόν πλήρους σκελετού, περίπου 18.000 χρόνων. Ανακαλύφθηκε σε αποθέσεις στη σπηλιά Λιανγκ Μπουά του Φλόρες το 2003. Τμήματα από σκελετούς οκτώ άλλων ατόμων, όλα μικροσκοπικά, ανακαλύφθηκαν μαζί με μικροσκοπικά λίθινα εργαλεία από στρωματογραφικούς ορίζοντες που ποικίλουν από 94.000 έως 13.000 χρόνια. Το πρώτο από αυτά τα απολιθώματα ανασκάφθηκε το 2003 και η αρχική δημοσίευση έγινε τον Οκτώβριο του 2005. Λεπτομερής δημοσίευση για τον εγκέφαλο του ανθρώπου Φλόρες έγινε από τον Ρόμπερτ Μάρτιν, του Μουσείου Φυσικής Ιστορίας Φηλντ στο Σικάγο.

>>>Περισσότερα

## [Επεξεργασία] Πρόσωπα... επεξ

O Ζαν-Φρανσουά Σαμπολλιόν (23 Δεκεμβρίου 1790–4 Μαρτίου 1832) ήταν Γάλλος κλασικιστής λόγιος, φιλόλογος, ανατολιστής, και αιγυπτιολόγος. Ο Σαμπολλιόν γενικώς θεωρείται πατέρας της Αιγυπτιολογίας. Χρησιμοποιώντας ως θεμέλιο τμήμα του έργου του Τόμας Γιανγκ (Thomas Young) και του Γουΐλιαμ Μπανκς (William Bankes), ο Σαμπολλιόν μετέφρασε τμήματα της στήλης της Ροζέττας το 1822, υποδεικνύοντας ότι η Αρχαία αιγυπτιακή γλώσσα ήταν παρόμοια με την Κοπτική γλώσσα, και ότι το σύστημα γραφής ήταν ένας συνδυασμός φωνητικών και ιδεογραφικών συμβόλων. ...

>>>Περισσότερα

## [Επεξεργασία] Επί του πιεστηρίου επεξ

Όταν οι αρχαιολόγοι Peter Biehl και Francois Bertemes αποφάσισαν να ανασκάψουν μια αρχαία κυκλική περίφραξη 7.000 ετών Π.Κ.Ε. έξω από το Goseck, στη Γερμανία, το 2002, δεν περίμεναν κάποιες σημαντικές ανακαλύψεις, τίποτα δηλαδή που να ξαναγράφει την ιστορία της νεολιθικής Ευρώπης. «Ξεκινήσαμε το αρχαιολογικό μας πρόγραμμα, και αναζητήσαμε μια αρχαιολογική θέση κοντά στο πανεπιστήμιο για τους σπουδαστές μας στην πρακτική» λέει ο Biehl, πρώην καθη. του Halle-Wittenberg University και νυν καθ. στο Cambridge. Συνδυάζοντας πληροφορίες GPS με αρχαιολογικές μαρτυρίες από το πεδίο, οι αρχαιολόγοι ανακάλυψαν ότι οι δύο νότιες πύλες του κυκλικού αναχώματος (henge) σημείωναν την έναρξη του θερινού και χειμερινού ηλιοστασίου, γεγονός που προσδιορίζει το κυκλικό έγκλεισμα ενδεχομένως ως το αρχαιότερο (έως σήμερα) ηλιακό παρατηρητήριο. Οι αγρότες της νεολιθικής κεντρικής Ευρώπης, που οι περισσότεροι μελετητές θεωρούν γενικά απλή πολιτισμική ομάδα που όργωνε το έδαφος με βασικά ξύλινα εργαλεία, πιθανώς παρατηρούσαν τους ουρανούς πολύ νωρίτερα απ' ό,τι πιστεύαμε μέχρι τώρα.

περισσότερα >> Archaeology

Αρχείο

## [Επεξεργασία] Κατηγορίεςεπεξ

Η κατηγορία Αρχαιολογία περιλαμβάνει τις παρακάτω υποκατηγορίες:

- Κατηγορία:Αιγυπτιολογία
- Κατηγορία:Αιγυπτιολόγοι
- Κατηγορία:Αρχαία τέχνη
- Κατηγορία:Αρχαιοελληνική αρχιτεκτονική
- Κατηγορία:Αρχαιοελληνική κεραμική
- Κατηγορία:Αρχαίοι πολιτισμοί
- Κατηγορία:Αρχαιολογικές μέθοδοι
- Κατηγορία:Αρχαιολογικές περίοδοι
- Κατηγορία:Αρχαιολογική θεωρία
- Κατηγορία:Αρχαιολογικοί τόποι
- Κατηγορία:Αρχαιολόγοι
- Κατηγορία:Μεγαλιθικά μνημεία
- Κατηγορία:Μέθοδοι χρονολόγησης
- Κατηγορία:Τέχνεργα
- Κατηγορία:Τυπολογία αγγείων

Ανεξάρτητες κατηγορίες

- Κατηγορία:Αρχαίες γλώσσες
- Κατηγορία:Μουσεία

## [Επεξεργασία] Μουσείαεπεξ

Το Αρχαιολογικό Μουσείο Ηρακλείου είναι το μουσείο στο οποίο παρουσιάζεται σχεδόν στο σύνολό του ο μινωικός πολιτισμός. Η δημιουργία του ξεκίνησε στην αυγή του 20ού αιώνα (1904-1912) χάρη στις προσπάθειες των αρχαιολόγων Iωσήφ Xατζηδάκη και Στέφανο Ξανθουδίδη, εφόρων της Aρχαιολογικής Yπηρεσίας. Στο σύγχρονο αντισεισμικό κτήριο σε είκοσι συνολικά αίθουσες φιλοξενούνται τέχνεργα που ανασκάφηκαν σε ανάκτορα, κατοικίες, τάφους, σπήλαια, εκτεθειμένα κατά χρονολογικές ενότητες και σύμφωνα τις τόπους που βρέθηκαν. Τα σημαντικότερα ανάμεσά τους είναι οι «θεές των όφεων», ρυτά, η τοιχογραφία των ταυροκαθαψίων και το χρυσό δακτυλίδι από τα Ισόπατα.

## [Επεξεργασία] Αρχαιολογικοί τόποιεπεξ

Η περιοχή της αρχαίας Κυμισάλας αποτελεί έναν από τους σημαντικότερους αρχαιολογικούς χώρους στην ύπαιθρο της Ρόδου, όπως φανερώνουν τα εκτεταμένα ορατά ερείπια που είναι διάσπαρτα σε διάφορες θέσεις και χρονολογούνται από του μυκηναϊκούς έως τους παλαιοχριστιανικούς χρόνους. Κατά την ελληνιστική περίοδο η περιοχή, όπως πιστοποιούν η διατήρηση του αρχαίου τοπωνυμίου και οι επιγραφές ανήκε στον Δήμο Κυμισαλέων και υπαγόταν στην Κάμιρο.

## [Επεξεργασία] Άλλες Βικιπύλες

Αρχαιολογία | Γλώσσα | Ιστορία | Κρήτη | Μυθολογία | Οικονομία | Ορθοδοξία | Τέχνη | Τεχνολογία | Υπολογιστές

Ανακτήθηκε από "http://el.wikipedia.org../../../%CE%B2/%CE%B9/%CE%BA/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%92%CE%B9%CE%BA%CE%B9%CF%80%CF%8D%CE%BB%CE%B7_%CE%91%CF%81%CF%87%CE%B1%CE%B9%CE%BF%CE%BB%CE%BF%CE%B3%CE%AF%CE%B1_8f08.html"

Κατηγορίες: Βικιπύλες | Αρχαιολογία

##### Views

- Σχετικά με
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Français
- Italiano
- Nederlands